Diari Oficial de la Generalitat Valenciana


Sumari del DOGV 3846, del 28-09-2000 (2000/7832)

RESOLUCIÓ de 20 de setembre de 2000, de la Direcció General de Funció Pública, per la qual s'eleva definitiva la llista provisional d'admesos a les proves selectives d'accés al grup A, sector administració especial, col·laborador científic adjunt de l'IVIA, convocatòria 1/1999, i es convoquen les persones aspirants admeses a la realització del primer exercici.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3846

Data del DOGV
:   28-09-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/7832


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 20 de setembre de 2000, de la Direcció General de Funció Pública, per la qual s'eleva definitiva la llista provisional d'admesos a les proves selectives d'accés al grup A, sector administració especial, col·laborador científic adjunt de l'IVIA, convocatòria 1/1999, i es convoquen les persones aspirants admeses a la realització del primer exercici. [2000/M7832]
  
D'acord amb l'article 10.2 del Decret 33/99, de 9 de març, i amb les bases 7.5 i 7.6 de l'Ordre de 28 de febrer de 2000, per la qual es convoquen proves selectives d'accés al grup A, sector administració especial, col·laborador científic adjunt de l'IVIA. (DOGV núm. 3.733, de 18 d'abril de 2000), resolc:
  
Primer
  
Elevar a definitiva la llista provisional d'admesos a la convocatòria 1/1999, de 12 de juny de 2000, publicada en el DOGV número 3.783, de 30 de juny de 2000.
  
Segon
  
Convocar tots les persones aspirants admeses a la realització del primer exercici que tindrà lloc el dia 23 d'octubre de 2000, a les 09.00 hores, a la seu de l'IVIA, carretera de Moncada-Náquera, km 4,5, 46066 Moncada.
  
L'ordre d'actuació dels aspirants, d'acord amb la base 7.6 de la convocatòria, començarà per la lletra B, conforme el resultat del sorteig celebrat el dia 31 de març de 1999 (DOGV núm. 3.489, de 6 de maig de 1999).
  
Les persones aspirants hauran d'acreditar la seua personalitat mitjançant la presentació del DNI o del resguard amb fotografia, del passaport o del permís de conduir, sense que per a aquest efecte siguen vàlides les fotocòpies compulsades dels dits documents. Igualment, hauran d'aportar l'exemplar per a l'interessat de la sol·licitud d'admissió a les proves.
  
Tercer
  
Contra aquesta resolució, que no esgota la via administrativa, podrà interposar-se recurs d'alçada davant del conseller de Justícia i Administracions Públiques, en el termini d'un mes, comptat des de l'endemà al de la seua notificació. El recurs contenciós administratiu podrà interposar-se en el termini de dos mesos, comptats des del dia següent al de la notificació de la resolució del recurs d'alçada, o transcorreguts tres mesos des de la seua interposició, si no es dictara resolució expressa, davant del jutjat contenciós administratiu corresponent, de conformitat amb allò que s'ha disposat en els articles 109, 110 i 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. No obstant això, podrà interposar-se qualsevol altre recurs que s'estime procedent per a la defensa dels seus interessos.